Byrettens kendelse vedrørende fortsat varetægtsfænsling, indtil dom er afsagt, ændres således, at der fsv. angår en tiltalt stadfæstes og fsv. angår en tiltalt, der blev løsladt af byretten, sker ændri... Vis mere
Ret: Vestre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;

UDSKRIFT

af

RETSBOGEN FOR VESTRE LANDSRET
3. AFDELING

   Vestre Landsret holdt den 10. september 2008 kl. 

   11.00 møde på tingstedet i Viborg.

Som dommere fungerede landsdommerne Würtzen,

Kirsten Thorup og Erik P. Bentzen.

Som retssekretær fungerede Medarbejder ved retten.

V.L. S-2055-08

Anklagemyndigheden

mod

Tiltalte 3

CPR nr. 3 (Født 1978)

og

Tiltalte 5

CPR nr. 5 (Født 1980).

Fremlagte bilag:

Udskrift af retsbogen for Retten i Århus med
bilag.

Den 9. september 2008 har byretten afsagt

kendelser om fortsat varetægtsfængsling af

Tiltalte 3 i medfør af retsplejelovens S 762, stk.

1, nr. 3, og om løsladelse af Tiltalte 5.

Tiltalte 3 har kæret kendelsen om

varetægtsfængsling.

Anklagemyndigheden har kæret kendelsen om

løsladelse af Tiltalte 5. Kæremålet blev tillagt



opsættende virkning.



- 2 -

Retsmødet i byretten blev holdt for lukkede døre.

Landsretten afsagde

K e n d e l s e:

Af de grunde, som byretten har anført, tiltræder

landsretten, at betingelserne for fortsat

varetægtsfængsling af Tiltalte 3 er opfyldt.

Landsretten tiltræder, at der fortsat er begrundet

mistanke om, at Tiltalte 5 har medvirket ved

tyveriet fra Danske Banks fordelingscentral, hvor

der blev stjålet 26,7 mio. kr. Da der endvidere

findes at være bestemte grunde til at antage, at

tiltalte vil vanskeliggøre forfølgningen i sagen,

navnlig gennem påvirkning af vidner og ved at

fjerne spor, herunder ved sikring af udbyttet fra

tyveriet, er betingelserne for varetægtsfængsling

i medfør af retsplejelovens § 762, stk. 1, nr. 3,

opfyldt.

Der skal fortsat foretages efterforskningsskridt,

herunder ikke mindst afhøring af de tiltalte i det

omfang, de måtte ønske at udtale sig.

Selv om det måtte vise sig, at Tiltalte 5 har haft

en relativt beskeden rolle og andel i tyveriet,

finder landsretten, at en fortsat

varetægtsfængsling af tiltalte ikke vil være i

strid med proportionalitetsprincippet i

retsplejelovens § 762, stk. 3.

Tiltalte 5 skal derfor fortsat være

varetægtsfængslet. Varetægtsfængslingen fortsætter

uden yderligere forlængelser, indtil der er afsagt

dom, jf.§ 767, stk. 2.



- 3 -

T h i  b e s t e m m e s:

Byrettens kendelse om fortsat varetægtsfængsling

af Tiltalte 3 stadfæstes.

Tiltalte 5 skal fortsat være varetægtsfængslet.

Varetægtsfængslingen fortsætter uden yderligere

forlængelser, indtil der er afsagt dom.

Sagen sluttet.

Würtzen